RESOLUCIÓN ALCALDÍA MODIFICACIÓN DELEGACIÓN DE COMPETENCIAS: ÁREA PARQUES E XARDÍNS E RÉXIME INTERIOR
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/09/2019)

Por Resolucións desta Alcaldía de data 18 e 26 de xuño do 2019 levouse a cabo a estruturación das áreas executivas e/ou materiais dirixidas polos señores e señoras concelleiros e concelleiras do Goberno municipal, e a conseguinte atribución xenérica de competencias. En virtude da dita resolución creouse, entre outras, a Área de Parques, Xardíns, Comercio, Distritos e Festas especiais e atribuíuse ao seu titular a dirección/xestión, organización/planificación e coordinación da actuación na área coa finalidade de acadar os obxectivos previstos. Con data 11 de outubro de 2018, a Xunta de Goberno Local acordou impulsar o procedemento para a elaboración do Plan municipal de prevención e defensa contra os incendios forestais, atribuíndo a responsabilidade da dirección e coordinación do proceso de elaboración e aprobación ao concelleiro delegado da Área de goberno de Parques, Xardíns, Comercio, Participación Cidadá e Distritos, e mediante acordo de data 4 de xullo de 2019 delegou en ÁNGEL RIVAS GONZÁLEZ, concelleiro-delegado da Área de Parques e Xardíns, Comercio, Distritos e Festas especiais, as seguintes competencias: A dirección e coordinación do Plan municipal de prevención e defensa contra incendios forestais, facultado para a adopción de cantas medidas de impulso, desenvolvemento e execución resulten precisas. A competencia para iniciar os expedientes de contratación que se tramiten en relación coas competencias municipais en materia de prevención e defensa contra os incendios forestais, a supervisión e o seguimento dos contratos administrativos en dito ámbito, así como a tramitación e adxudicación dos contratos menores, na contía establecida en cada momento pola lexislación vixente e nas bases de execución do orzamento, dando conta á Xunta de Goberno Local das adxudicacións acordadas. Co obxecto de desenvolver o contido do citado Plan de Prevención e Defensa contra os Incendios Forestais de Galicia e cumprir coas obrigas que a Lei 3/2007, de 9 de abril, de Prevención e Defensa contra os Incendios Forestais de Galicia, impón aos concellos, resulta precisa a delegac ión de competencias que a citada lei atribúe á Alcaldía na correspondente Área de Goberno, Por outra banda, en relación coas competencias delegadas en materia de xestión municipal na Área de Contratación, Patrimonio e Xestión Municipal, da que é concelleira-delegada Dna. JEAN CLAUDE FACUNDO GABRIEL BADU CONDOMINAS, resulta preciso clarificar o ámbito e extensión de a dita delegación no marco da organización directiva e os postos de colaboración aos titulares dos órganos directivos. Polo exposto, de conformidade co sinalado no artigo 43.5. a) do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais e, no exercicio da potestade de dirección do goberno e das organizativas e estruturais que, en relación coa Administración Municipal ostenta esta Alcaldía ex artigo 124 da Lei 7/1985, do 2 de abril, Reguladora das bases do Réxime Local, Primeiro.— Modificar a Resolución de Delegación de Competencias do 26 de xuño de 2019, no tocante á Área de de Parques, Xardíns, Comercio, Distritos e Festas especiais, da que é Concelleiro Ddo. D. ANGEL BENJAMIN CUBEDO TUNG, en materia de parques e xardíns, que quedará redactado do seguinte xeito: 1. Elaborar e propoñer proxectos ao órgano competente para súa aprobación e posteriormente dirixir e xestionar un Plan Director de Melloras para a xestión, conservación e mellora das zonas verdes, áreas infantís e biosaudables e mobiliario urbano.2. Elaborar e propoñer ao órgano municipal competente a aprobación dun Regulamento de Protección de Zonas Verdes, Espazos Naturais e Parques Forestais no que se prevexan as accións necesarias para a defensa das zonas verdes urbanas e periurbanas, das árbores e das especies vexetais nas rúas, prazas e demais bens que integran o dominio público municipal.3. Manter actualizado o Inventario de zonas verdes, mobiliario urbano, áreas infantís e biosaudables.4. Dirixir e xestionar as actividades e servizos do Viveiro Municipal.5. Inspeccionar permanentemente o funcionamento dos servizos de conservación e mantemento que sexan xestionados indirectamente por empresas concesionarias ao obxecto de garantir a súa prestación de acordo co previsto nos Pregos de Condicións que rexen no contrato.6. Coordinación e xestión do planeamento municipal de prevención e defensa contra os incendios forestais: elaboración do Plan, ordenanzas e convenios de colaboración en materia de incendios forestais.7. Ordenación e execución subsidiaria da xestión da biomasa nos termos dos artigos 7. d), 21 a 23 da Lei 3/2007, de 9 de abril, de prevención e defensa contra os incendios forestais de Galicia, ou normativa vixente que a substitúa.8. Calquera outra atribución da Alcaldía en relación coa prevención e defensa contra os incendios forestais prevista na referida Lei. Segundo.— Modificar a Resolución de Delegación de Competencias do 26 de xuño de 2019, no tocante á Área de Contratación, Patrimonio e Xestión Municipal, da que é concelleira-delegada Dna. JEAN CLAUDE FACUNDO GABRIEL BADU CONDOMINAS, en materia de Xestión Municipal, que quedará redactado do seguinte xeito: 1. Exercer a totalidade das competencias de xestión administrativa, xestión económico-financeira e demais competencias delegables en relación coa área administrativa de Alcaldía e o seu persoal.2. Exercer a totalidade das competencias de xestión administrativa e demais competencias delegables en relación coa estrutura directiva municipal e os órganos que se integran nela, así, como de existir, en relación cos postos de colaboración aos mesmos, nos termos derivados da normativa aplicable (entre outros, provisión de postos, encomendas, peticións de informe, etc). Terceiro.— Esta delegación de atribucións, de conformidade co sinalado no artigo 44 do RD 2568/1986, do 28 de novembro, terá efectos dende o día seguinte ao da data desta Resolución, sen prexuízo da súa publicación no Boletín oficial da Provincia, rexéndose pola normativa de aplicación. Cuarto.— Dar conta ao Pleno da Corporación na primeira sesión que realice para o seu coñecemento. Quinto.— Ordenar a súa publicación na rede Intranet ao obxecto do seu coñecemento polas distintas dependencias e unidades administrativas; na sede electrónica municipal e no Portal de Transparencia do Concello de Vigo (art.6 LTBG). CCA/rs. Data e sinatura dixital. ALCALDE-PRESIDENTE, Abel Caballero Álvarez. Dou fe, SECRETARIA DO GOBERNO LOCAL, Maria Yvonne Serichol Pilch.